open-index/open-wikipedia-markdown huggingface dataset:
עוקצנוניים

**עוקצנוניים** (שם מדעי: Gasterosteiformes) הם סדרת דגים ממחלקת מקריני סנפיר בעלי עוקצים על סנפיריהם וגופם ומכאן שמם.

דגים אלה בעלי עצמות סחוסיות מעט וסנפיריהם בעלי קוצים ועוקצים. רבים מדגים אלה שטוחים בצורתם. הם חיים במים רדודים, מתוקים או מלוחים ומסתתרים בין הצמחים או הסלעים. חלק מדגים אלה מזכירים בצורתם סוסוני ים ובייחוד האבובוניים (Syngnathinae), והם אכן קרובים רחוקים שלהם ובעבר היו חלק מסדרת האבובונאים. הם קרובים גם לסדרות עקרבנונאים ודקראים וכולם שייכים לעל-סדרת Acanthopterygii.

דגים אלה קטנים ביותר באורך 4-22 ס"מ. בשל גודלם הקטן הם מסתתרים תמיד מסכנות, בין עלי עשבים או סלעים, וחלקם מוסווים היטב.

## מיון הסדרה
*סדרה **עוקצנוניים** (Gasterosteiformes)
**משפחה Aulorhynchidae - בה סוג ומין יחיד Aulorhynchus flavidus
**משפחה עוקצניים (Gasterosteidae) - בה 5 סוגים
**משפחה Hypoptychidae - בה 2 סוגים
**משפחה Indostomidae - בה סוג אחד
**משפחה פֵּגָסוּסִיִּים (Pegasidae) - בה 2 סוגים

## גלריה

קובץ:Aulorhynchus flavidus, Monterey.jpg
קובץ:Pegasus lancifer in vivo.jpg
קובץ:Pungitius pungitius.jpg
קובץ:Épinoches avril 2014 F Lamiot (cropped).jpg
קובץ:Indostomus paradoxus.JPG


## קישורים חיצוניים

* 
* 

קטגוריה:בעלי חיים שתוארו ב-1872
קטגוריה:טקסונים שתוארו בידי תאודור גיל
*
סטפנובריכיים

**סטפנובריכיים** (שם מדעי: Stephanoberyciformes) היא סדרת דגים ממחלקת מקריני סנפיר החיים בעומק האוקיינוס. סדרה זו מכילה 68 מינים, רובם הגדול שייך למשפחת Melamphaidae. דגם אלה הם קרוביהם של דגי הלווייתן וכן של החכאים. הם חיים בעומק רב מתחת לפני המים ולכן הם כמעט לא נצפו ולא ידוע עליהם הרבה.

לדגים אלה אין כמעט שיניים והגולגולות שלהם מאוד דקות ומכוסות בקוצים. רובם בעלי צבעים כהים וסנפירים קטנים והם מפיצים אורות ביולוגים.

## מיון
סדרה זו מכילה 68 מינים ב-11 סוגים ו-4 משפחות:
*סדרה **סטפנובריכיים** (Stephanoberyciformes)
**משפחה Melamphaidae
**משפחה Gibberichthyidae
**משפחה Stephanoberycidae 
**משפחה Hispidoberycidae - בה סוג ומין יחיד Hispidoberyx ambagiosus

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אקנתופטריגי
גרטשן פולהמוס

**גרטשן פולהמוס** (באנגלית: Gretchen Polhemus; נולדה ב-12 במרץ 1965) היא עיתונאית אמריקאית. מיס ארצות הברית 1989.

## ביוגרפיה
פולהמוס נולדה בטקסס, ב-1989 היא נבחרה למיס טקסס ארצות הברית ואחרי זה זכתה בתואר הארצי מיס ארצות הברית 1989 ובתחרות מיס תבל נבחרה לסגנית שנייה.

היא עבדה תקופה כסוכנת נדל"ן במדינתה והופיעה בסרט טלוויזיה המבוסס על הסדרה בוננזה. היא שימשה ככתבת ספורט עבור ESPN וככתבת שטח עבור מהדורת חדשות בערוץ CBS.

היא הייתה שופטת בתחרות מיס ארצות הברית לשנת 2003 ונכון לשנת 2016 היא מנחה תוכנית טלוויזיה בערוץ מקומי ביוטה.

## קישורים חיצוניים

קטגוריה:אמריקאים ילידי טקסס
קטגוריה:זוכות מיס ארצות הברית
קטגוריה:משתתפות בתחרות מיס תבל 1989
קטגוריה:זוכות מיס טקסס ארצות הברית
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
אפונסו השלישי, מלך פורטוגל

**אפונסו השלישי, מלך פורטוגל** (בפורטוגזית: **Afonso III**; 5 במאי 1210 - 16 בפברואר 1279) היה מלך פורטוגל בין השנים 1248–1279.

## חייו
אפונסו השלישי נולד בקוימברה בפורטוגל ב-5 במאי 1210, לאפונסו השני, מלך פורטוגל ואורקה מקסטיליה, מלכת פורטוגל, בתם של אלפונסו השמיני, מלך קסטיליה ואלינור מאנגליה, מלכת קסטיליה. בשנת 1238 התחתן אפונסו עם מטילדה השנייה, רוזנת בולון, ובכך הפך לרוזן בולון.

בשנת 1223 מת אביו אפונסו השני, מלך פורטוגל, ואחיו סנשו השני, מלך פורטוגל עלה במקומו לשלטון. בשנת 1246 הסתכסך עם הכנסייה, והאפיפיור אינוקנטיוס הרביעי הורה לאפונסו להדיחו מהשלטון. אפונסו צעד לפורטוגל, ובסיוע האצולה הדיח את סנשו, שנמלט לטולדו, שם שהה עד מותו בשנת 1248. לאחר מותו, עלה אפונסו שכיהן עד אז כעוצר לשלטון. בשנת 1249 כבש אפונסו את פארו בדרום, ובכך הייתה פורטוגל לממלכה הנוצרית הראשונה בחצי האי האיברי אשר נשלם בה תהליך הרקונקיסטה. בשנת 1253 התגרש אפונסו מאשתו, והתחתן עם ביאטריס מקסטיליה.

אפונסו היה נחוש בדעתו לא לעשות את הטעויות שאחיו עשה, ומשום כך כינס בשנת 1254 את הקורטס, וחוקק חוקים שהגבילו את כוח האצולה. אפונסו ביטל את המעצרים ללא משפט, והטיל מיסים אף על הכנסייה, מה שהביא לנידויו על ידי האפיפיור. בשנת 1267 הגיע אפונסו להסכם עם ממלכת קסטיליה, על תיחום הגבול בין הממלכות.

ב-16 בפברואר 1279 מת אפונסו השלישי, ובנו דיניש, מלך פורטוגל עלה לשלטון במקומו.

## משפחתו
בשנת 1238 התחתן אפונסו עם מטילדה השנייה, רוזנת בולון, בתם של רנוד, רוזן דאמרטין ואידה, רוזנת בולון, אך לא היו להם ילדים.

בשנת 1253 התחתן אפונסו עם ביאטריס מקסטיליה, בתם של אלפונסו העשירי, מלך קסטיליה ומיור גילן דה גוסמן, ממנה היו לו 4 ילדים:
* בראנקה מפורטוגל (1259–1321)
* פרננדו (1260–1262)
* דיניש, מלך פורטוגל (1261–1325)
* אפונסו מפורטוגל, לורד פורטלגרה (1263–1312)
* סאנשה (1264–1302)
* מריה (1264–1304)
* קונסטנסה (1266–1271)
* ויסנטה (1268–1271)

בנוסף היו לאפונסו כמה ילדים לא חוקיים מפילגשיו השונות.

## אילן יוחסין

## קישורים חיצוניים

* 
* 

קטגוריה:מלכי פורטוגל
קטגוריה:רקונקיסטה: אישים

קטגוריה:ילידי 1210
קטגוריה:נפטרים ב-1279
דג סלמנדרה

**דג סלמנדרה** (שם מדעי: *Lepidogalaxias salamandroides*) הוא מין של דג מסדרת הסמלטאים שבמחלקת מקריני סנפיר. דג זה מכונה דג סלמנדרה, לא עקב דמיונו לדו-חיים או לדגי הריאות ודומיהם, אלא כיוון שהוא יכול לשרוד עונות בצורת קשות על פני היבשה, קבור בחול. מין זה הוא היחידי בסוגו ובמשפחתו.
## מאפיינים
ע"פ חוקרים מסוימים הוא צריך להיות בסדרה עצמאית (Lepidogalaxiiformes), אך ע"פ רוב שייך לסדרת הסמלטאים, בתוכם נמצאים דגי הסמלט שהם דגי מאכל נפוצים המדיפים ריח חזק.

זהו דג דק באורך של עד 7 ס"מ וצבעו חום-ירוק מלמעלה ושקוף מהצד. עיניו אדומות והוא יכול לסובב את צווארו לכל כיוון.

הוא חי רק במערב אוסטרליה ומצוי רק בכמה נהרות כמו "נהר העצים השחורים" (Blackwood River) או "נהר קאנט" (Kent River). הנקבות מחכות לגובה המרבי של הנהרות ואז מטילה 400-500 ביצים במים. הדגיגים הקנים בוקעים באורך 5 מ"מ אך צריכים לצמוח במהירות והם טורפים חרקי מים למזונם. לקראת העונה היבשה הם חופרים מחילה בבוץ ונרדמים בה עד שהחורף חוזר. הם מגיעים לבגרות בגיל 5 שנים.

דג זה מצוי בקרבה לסיכון.

## קישורים חיצוניים

## הערות שוליים

קטגוריה:סמלטאים
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:אוסטרליה: דגי מים מתוקים
קטגוריה:בעלי חיים שתוארו ב-1961
דג צינורי עין

**דג צינורי עין** (שם מדעי: *Stylephorus chordatus*) הוא מין דג החי באוקיינוס הפתוח, מסדרת הלמפיריים, והוא המין היחיד במשפחת דגי צינורי עין (Stylephoridae) ובסוג *Stylephorus*.

מספר חוקרים משייכים דג זה כמין היחיד בסדרה עצמאית - Stylephoriformes, אך רוב החוקרים מכלילים אותו בסדרת הלמפיריים.

## מאפיינים
דג זה חי במצולות הים של הימים הטרופיים והסובטרופיים בעולם. הוא עולה מהמצולות בעת החשיכה לאכול פלנקטון מפני המים ויורד בזריחה.
אורכו של הדג 28 ס"מ, אך זיזים בקצה הזנב מאחוריו יכולים להגיע ל-90 ס"מ. עיניו צינוריות ודמויות משקפת ומהן הדג קיבל את שמו.

בעת תזונתו, מרחיב הדג את לסתותיו לפי 40 מגודלם ובולע כמויות גדולות של פלנקטון. את המים הוא מסנן דרך הזימים ומשאיר את טרפו לכוד.

## קישורים חיצוניים

## הערות שוליים

קטגוריה:טקסונים שתוארו בידי ג'ורג' שו
קטגוריה:למפיריים
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1791
פרימה לינק

**פרימה לינק** הוא מלון מרשת מלונות פרימה השוכן בפתח תקווה, בצמוד לקניון אבנת. המלון נפתח בשנת 2016 והוא המלון היחיד בפתח תקווה. המלון מיועד בעיקר לשוהים למטרות עסקים ורפואה, אך מכיל גם חדרים המיועדים לצרכים אישיים.

המלון משתרע על שטח של כ-4,000 מ"ר, ותוכנן על ידי האדריכל ארי שאלתיאל.

## היסטוריה
המלון נפתח בשנת 2016, והוא המלון הראשון שנבנה אי פעם בפתח תקווה. אזור התעשייה בפתח תקווה הוא השני בגדלו בישראל, והמלון הוקם כדי להציע פתרון לקהל העסקי באזור. בתוך המלון נבנו חדרים מעוצבים וסוויטות, בנוסף לאולמות וחדרי ישיבות. המלון פונה גם לקהל היעד של משפחות חולים מבית החולים בילינסון הסמוך אליו.

בהקמת המלון הושקעו 45 מיליון ש"ח, והוא נבנה במשך כ-3 שנים.

## קישורים חיצוניים
* 
* 

## הערות שוליים

קטגוריה:ישראל: בתי מלון
קטגוריה:פתח תקווה: מבנים
קטגוריה:פתח תקווה: כלכלה
קוצביו

**קוצביו** (באנגלית: **Kotzebue**) או **קֵכֵּקְטָרְ'ז'וּךּ** (באינופיאק: **Qikiqtaġruk**,  IPA: [qekeqtɑʁʐuk]) היא בירת מחוז נורת'ווסט ארקטיק שבמדינת אלסקה שבארצות הברית והעיר הגדולה ביותר בו.

## היסטוריה
קיימות עדויות ארכאולוגיות על כך שבני שבט האינופיאט חיו בקוצביו החל מהמאה ה-15 לספירה. הודות למיקומה ולגודלה, שימשה קוצביו כמרכז סחר והתכנסות למגוון של קהילות באזור. הנהרות נואטק, סלאוויק וקובוק נשפכים לתוך מצר ים ליד קוצביו וכך יצרו מרכז תעבורה למקומות שונים בפנים היבשה. בנוסף לתושבים מהכפרים הפנימיים, הגיעו לקוצביו תושבים מהמזרח הרחוק הרוסי כדי לסחור שם. בין הפריטים שנסחרו היו פרוות, שומן כלבי ים, עורות, רובים ותחמושת. האנשים גם התכנסו לצורך השתתפות במשחקי ספורט. עם הגעתם של ציידי הלווייתנים, הסוחרים, מחפשי הזהב והמיסיונרים, גדלה חשיבותה של קוצביו כמרכז מסחר.

בעבר הייתה קוצביו ידועה בשם קֵכֵּקְטָרְ'ז'וּךּ (Qikiqtaġruk), שמשמעותו באינופיאטון (אינופיאק צפון אלסקנית), שפת שבט האינופיאט, "אי גדול". את שמה הנוכחי קיבלה קוצביו משם מצר הים הסמוך שנקרא כך על שמו של אוטו פון קוצביו, גרמני-בלטי שחקר את המצר כאשר חיפש עבור רוסיה את המעבר הצפון-מערבי ב-1818.

### מהמאה ה-19 ואילך
ב-1897 החלה באזור רעיית אייל הצפון. אף שבאלסקה גדל אייל הצפון באופן טבעי, הובאו איילים מבויתים מאסיה. ב-1899 נפתח במקום משרד דואר.

בקוצביו צולם הסרט Salmonberries משנת 1991. ב-2 בספטמבר 2015 נשא נשיא ארצות הברית, ברק אובמה, נאום בקוצביו בנושא שינוי האקלים, ובכך היה לנשיא האמריקאי המכהן הראשון שביקר במקום שנמצא מצפון לחוג הארקטי.

## קישורים חיצוניים

* 
* 

## הערות שוליים

קטגוריה:אלסקה: ערים
קטגוריה:יישובים שהוקמו ב-1958
ספרינגדייל (ארקנסו)

**ספרינגדייל** (באנגלית: **Springdale**) היא העיר הרביעית בגודלה במדינת ארקנסו שבארצות הברית. היא שוכנת על שטחם של מחוזות וושינגטון ובנטון שבצפון-מערב ארקנסו, על מישור ספרינגפילד בלב הרי אוזרקס. העיר מונה כ-84,161 תושבים בשנת 2020 לפי מפקד האוכלוסין של ארצות הברית. 

ספרינגדייל מהווה כבר שנים רבות מרכז תעשייתי חשוב לאזור. בנוסף לכמה חברות הובלה, שוכן בה המטה העולמי של טייסון פודס (Tyson Foods), חברת ייצור הבשר הגדולה בעולם.

ספרינגדייל נוסדה ב-1838 ובמקור נקראה "שילה" (Shiloh). ב-1840 נוסדה בה כנסייה בפטיסטית. במהלך מלחמת האזרחים האמריקאית עלתה הכנסייה באש, אך ב-1868 היא נבנתה מחדש. ב-1878 התאגדה העיר תחת השם ספרינגדייל. השם שונה כבר ב-1872 כאשר הגישה העיר בקשה להקמת סניף דואר.

בסוף המאה ה-20 ובתחילת המאה ה-21 חוותה ספרינגדייל צמיחה מהירה ובין מפקד האוכלוסין של 1990 לבין זה של 2010 נרשם גידול של 133% באוכלוסייתה. במהלך תקופה זו, הוקמו בעיר מוזיאון שילה להיסטוריה של אוזרק, הקמפוס המקומי של הקולג' הקהילתי של צפון-מערב ארקנסו וקבוצת הבייסבול, צפון-מערב ארקנסו נטורלס, מהליגה הזוטרה, עברה במגרש ארבסט שבספרינגדייל. חברת טייסון ממשיכה להיות המעסיק הגדול ביותר בספרינגדייל וחותמה ניכר בכל רחבי העיר. מוסדות ציבוריים רבים בה נקראים על שם החברה, כולל מרכז פנאי, פארקים ובתי ספר. ב-2013 חתם מושל ארקנסו, מייק ביבי, על חוק המכיר בספרינגדייל כ"בירת בשר העוף של העולם".

## קישורים חיצוניים

* 

## הערות שוליים

קטגוריה:ארקנסו: ערים
קטגוריה:יישובים שהוקמו ב-1838
מחלת קיקוצ'י

**מחלת קיקוצ'י** (באנגלית: **Kikuchi disease**) היא מחלה דלקתית של קשרי לימפה מסיבה בלתי ידועה. היא תוארה לראשונה ביפן ב-1972 באופן בלתי קשור על ידי קיקוצ'י ופוג'ימוטו ונקראת גם "מחלת קיקוצי - פוג'ימוטו". מוכרת גם בשמות:  histiocytic necrotizing lymphadenitis, Kikuchi necrotizing lymphadenitis, phagocytic necrotizing lymphadenitis, subacute necrotizing lymphadenitis, necrotizing lymphadenitis.

המחלה מחקה את מחלת הלימפומה ופעמים רבות קשה להבדיל ביניהן.

## אפידמיולוגיה
מחלת קיקוצ'י היא נדירה. תוארה לראשונה אצל אנשים צעירים (20 - 30) ביפן אבל לאחר מכן הופיעו תיאורים שלה בספרות הרפואית גם בצפון אמריקה, אירופה ואסיה. המחלה תוארה לראשונה בישראל באשה בת 37 ב-1999 בעיתון הרפואה.

## אטיולוגיה
סיבת המחלה אינה ידועה. הועלו השערות על גורמים זיהומיים ואימונולוגים אך עד עתה הן לא הוכחו.

## תסמינים
תסמיני המחלה הם חום (של יותר משבוע), הגדלת קשרי לימפה, פריחות בעור, אפטות בפה, חולשה וכאב ראש. לעיתים יש הגדלת טחול וכבד.

## אבחנה מבדלת
האבחנה נעשית על ידי ביופסיה של קשר לימפה. יש להבדיל בין המחלה לבין: שחפת, זאבת, וזיהומים ויראליים הגורמים להגדלת קשרי הלימפה. בעיקר קשה להבדיל בין המחלה ולימפומה לפי הממצא ההיסטולוגי, דבר שגרם לעיתים לטעות באבחנה ולמתן טיפול כימותרפי שלא לצורך.

## טיפול
אין טיפול ספציפי למחלה. יש לתת טיפול תומך להורדת החום ולשיכוך הכאבים. במקרים קשים אפשר לשקול מתן סטרואידים במינונים נמוכים.
## פרוגנוזה
הפרוגנוזה טובה. המחלה חולפת מאליה תוך מספר שבועות ללא כל טיפול ספציפי.

## קישורים חיצוניים

## הערות שוליים

קטגוריה:מחלות מערכת הלימפה
קירור רגנרטיבי

**קירור רגנרטיבי** (באנגלית: Regenerative cooling) הוא שיטה לקירור תא הבעירה של מנוע רקטי, בה הדלק הרקטי עצמו משמש כנוזל הקירור של תא הבעירה. בשיטה זו, על אף החום המוזרם אל הדלק, הוא אינו מתחיל לבעור מכיוון שאינו בא במגע עם המחמצן, הנמצא במכל נפרד. במנוע מקורר רגנרטיבית, הדלק הרקטי מוזרם בצינורות הכרוכים סביב תא הבעירה או נחיר המנוע בשביל לקרר אותו. לאחר מכן, מוזן הדלק הרקטי המחומם לגנרטור גז מיוחד או ישירות לבעירה בתא הבעירה.

## היסטוריה

קרל וילהלם זימנס  הציג את רעיון הקירור הרגנרטיבי ב-1857. הראשון שיישם את רעיון זה היה הפיזיקאי הבריטי ג'יימס דיור , שעשה זאת ב-10 במאי 1898 והפך לראשון שהצליח לנזל באופן סטטי מימן. רעיון הקירור הרגנרטיבי הוזכר ב-1903 במאמר של קונסטנטין ציולקובסקי. רוברט גודרד בנה את המנוע המקורר רגנרטיבית הראשון ב-1923, אך דחה את הסכימה כמורכבת מדי.

מנוע הטיל V-2, שהיה החזק ביותר בזמנו עם דחף של כ-25 טונות (245 kN), שנבנה בתכנונו של וולטר תיל , היה מקורר רגנרטיבית; צינורות דלק היו מלופפים מסביב לחלק החיצוני של תא הבעירה שלו. תכנון זה לא היה יעיל מכיוון שהוא חייב בעירת אלכוהול מדולל בלחץ תאי נמוך כדי להימנע מהתכת המנוע. מנוע הטיל רדסטון האמריקני נבנה בתכנון זהה.

## זרימת חום וטמפרטורה
זרימת החום דרך דופן תא הבעירה גבוהה מאוד; שטף חום  של 20 MW/m^2 אינו נדיר.

כמות החום שיכולה לזרום לתוך נוזל הקירור תלויה בגורמים רבים, ביניהם הפרש הטמפרטורות בין תא הבעירה לנוזל הקירור, מקדם מעבר החום , מוליכות החום של דופן תא הבעירה, מהירות הזרימה בערוצי נוזל הקירור ומהירות הזרימה של הגז בתא הבעירה או הנחיר.

שתי שכבות גבול נוצרות: אחת בגז החם שבתא הבעירה והאחרת בנוזל הקירור שבצינורות.

באופן טיפוסי חלק הארי של הבדל הטמפרטורה בין פנים תא הבעירה ונוזל הקירור מרוכז בשכבת הגבול הגזית מכיוון שבאופן כללי גזים הם מוליכי חום גרועים. שכבת הגבול הזו יכולה להיהרס במהרה אודות לאי-יציבויות בבעירה בתא. דופן התא יכולה להיהרס זמן קצר לאחר מכן.

שכבת הגבול שבערוצי זרימת נוזל הקירור יכולה להיהרס גם אם נוזל הקירור הוא בלחץ תת-קריטי והשכבה רותחת; הגז שנוצר ברתיחת שכבת הגבול יוצר שכבה מבודדת שפוגעת בזרימת החום מתא הבעירה לנוזל הקירור, והטמפרטורה של הדופן עולה מהר מאוד. מרבית המנועים המודרניים נעזרים במשאבות-טורבו שמזרימות את נוזל הקירור בלחץ על-קריטי, מה שפותר את הבעיה הזו.

## שיקולים מכניים

קטגוריה:מנועים
ברוך שם כבוד מלכותו לעולם ועד

**בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד** הוא דבר שבח לה' הנאמר לאחר שהוזכר שמו. הוא נאמר בקריאת שמע, בסיום תפילות יום הכיפורים, במקום עניית אמן בבית המקדש, ועוד. וכן נאמר לאחר שברכו ברכה לבטלה.

## פירושו ומקורו
לדעת רס"ג פירוש המשפט הוא: ברוכים שמו וכבודו ומלכותו של הבורא לנצח.

הביטוי מופיע לראשונה במשנה במסכת יומא כחלק מתיאור סדר עבודת יום הכיפורים בבית המקדש. כך היו עונין אחר הזכרת שם ה' בווידוי שהיה מתוודה הכהן הגדול. לאחר מכן הוא הופיע במקורות תלמודיים נוספים, כגון בתוספתא ובתלמודים.

בתלמוד בבלי מובאת מסורת קדומה שמקורה של האמירה נאמרה על ידי יעקב אבינו לפני מותו כשקיבץ את בניו לברכם, ועד אותה השעה חשש שלא תהא מיטתו שלימה, כאבותיו אברהם ויצחק שיצאו מהם בנים שלא הלכו בדרכם, ולא יהיה מי שיגלה את אמונת ה' באחדות מלאה, וכשראה לפני מותו שיש אחדות בין בניו, וכולם מייחדים שם ה', נמצא שם ה' מתייחד על ידי כל הבנים שחלוקים בדעותיהם, מיד פתח והודה לה', ואמר ברוך שם כבוד מלכותו לעולם ועד, ואף אנו בני יעקב אבינו הולכים בדרכו ואומרים כך לאחר כל קריאת שמע.

התלמוד מבואר שבמשך השנה אומרים אותה בלחש, משום שאין זה חלק מהנוסח המקורי שאמר משה רבינו, אלא אמירה שלנו שאכן כבוד ה' מתגלה במציאות.
וממשילה אמירה זו לבת מלך שהריחה ריח של תבשיל שרוף והתאוותה לכך, אם תבקש יש לה גנאי בכך, ואם לא תבקש תצטער, באו עבדיה ונתנו לה בחשאי, אף אמירה זו יש בה כביכול מן הגנאי, שכביכול קריאת שמע שעל ידי משה נצרכת להודאתנו שאכן כך הוא, ולכך לוחשים אותה.

אבל ביום הכיפורים נהגו לאומרה בקול, מנהג זה מתאים למשל הנזכר, שכן הפחיתות היא דווקא באמירה שבאה על ידי בן אנוש קרוץ חומר, אבל ביום הכפורים אנו כמלאכים, ואין פחיתות בזה שהמלאכים מודים על כך, ואדרבא יש בזה שבח גדול, שכן ממקומם רואים הם את שם כבוד מלכותו ומהללים על כך.

בפרק שירה נאמר משפט זה על ידי הצפרדע.

## הזמנים בהם הוא נאמר
* בקריאת שמע - מיד לאחר הפסוק שמע ישראל. אחד הטעמים לאמירה זו השלמת מספר התיבות של קריאת שמע לרמ"ח (248), כנגד מספר אבריו של האדם. במשנה נאמר על אנשי יריחו שהיו כורכין את שמע וחכמים לא מיחו בהם. בתוספתא מובאת דעת רבי יהודה לפיה אנשי יריחו לא היו אומרים ברוך שם כבוד מלכותו לעולם ועד.
בכל השנה נאמר משפט זה בלחש. לעומת זאת ביום הכיפורים הוא נאמר בקול רם.
* לאחר ברכה לבטלה - כתב הרמב"ם: . מקורו של הרמב"ם הוא בדברי התלמוד הירושלמי, שם נאמר שיש לומר ברוך שם כבוד מלכותו לעולם ועד, וכלשון זו מובא לומר גם בדברי הרמב"ם והשולחן ערוך. כן נוהגים ההולכים אחרי פסק הרמ"א שקיבל את הנהגת הרב יעקב בן חביב לומר זאת לאחר הנחת תפילין של ראש מחשש שמא ברכו עליהם ברכה לבטלה.
* בסיום תפילות יום הכיפורים.
* בסדר עבודת יום כיפורים.
* בסיום תפילת אנא בכח.
* בבית המקדש היה נאמר משפט זה במקום עניית אמן. הגדרת המקדש לעניין זה היא כל הר הבית.

## קישורים חיצוניים
* ברוך שם כבוד מלכותו באנציקלופדיה יהודית דעת
* רמח"ל, דרך ה', חלק רביעי פרק ד סעיף ז: עניין ברוך שם כבוד מלכותו לעולם ועד, באתר ויקיטקסט
* הרב ברוך גיגי, ברוך שם כבוד מלכותו לעולם ועד, באתר ישיבת הר עציון
* ברוך שם כבוד מלכותו לעולם ועד, באתר "עולמות"
* 

## הערות שוליים

קטגוריה:יום הכיפורים
קטגוריה:קריאת שמע
קטגוריה:בית המקדש
קטגוריה:ברכות
מטרופול פרסול

**מטרופול פרסול** (בספרדית: **Metropol Parasol**; מילולית: מטרייה עירונית), נמצא בכיכר אנקרנסיון (La Encarnación) בסביליה. זהו מבנה רב תכליתי המשלב שוק עירוני, מוזיאון ארכאולוגי, טיילת עילית שצופה אל גגות העיר ושש "שמשיות" ענק המצילות את הכיכר. לדברי המתכנן, הארכיטקט הגרמני , "זהו טיפוס חדש לגמרי של מרחב ציבורי עירוני".

המקומיים מכנים אותו בשם Las Setas de la Encarnación (פטריות האנקרנסיון) בשל ה"פטריות" הענקיות המרכיבות אותו.

## היסטוריה
בשנת 1842 נבנה במקום שוק עירוני מקורה. הבניין נהרס בחלקו ב-1948 כחלק מתוכנית התחדשות עירונית שלא בוצעה בפועל. ב-1973 הבניין הוסר סופית והכיכר הפכה למגרש חניה.

ב-1990 הוחלט לבנות במקום חניון תת-קרקעי שמעליו כיכר פתוחה שתשמש כשוק. במהלך ההכנות לבנייה התגלו במקום עתיקות רומיות ומוסלמיות, והעבודה הופסקה.

ב-2004 הוחלט לשוב ולפתח את הכיכר והוכרזה תחרות בין לאומית להצעות למבנה מתאים, שיתחשב בקיום העתיקות. בתחרות זכה הארכיטקט הגרמני יורגן מאיר.

הבנייה בפועל החלה ב-2005 והושלמה באפריל 2011

## המבנה
### תיאור המבנה
המבנה דמוי שש "שמשיות" (parasol בספרדית), או "פטריות" (setas בספרדית), בעל חמישה מפלסים:
למבנה חמש קומות:
* המפלס התת-קרקעי המכיל את השרידים הרומיים והמוסלמיים ואת המוזיאון הארכאולוגי - האנטיקוואריום.
* מפלס הרחוב בו נמצא השוק המרכזי, המקורה.
* מפלס השוק הפתוח המוצל על ידי ה"שמשיות".
* שני המפלסים העליונים מהווים את המרפסות הפנורמיות. המפלס העליון מביניהם הוא המצפור

שטח המגרש: 18,000 מטר מרובע.

שטח תכסית המבנה: כ-5,000 מטר מרובע.

השטח הבנוי: 12,670 מטר מרובע.

גובה הבניין: 28.50 מטר.

חומרי בנייה: בטון, גרניט, עץ, ופלדה.

מהנדס: ארופ 

קבלן ראשי: 

### הקונסטרוקציה
המבנה חדשני לא רק בצורתו אלא גם בטכניקת הבנייה ובחומרי הבניין. אלה נגזרו מצורתו הייחודית של המבנה ומהעובדה שאי אפשר היה לפגוע בעתיקות שמתחתיו. הפתרון היה במבנה עילי מעץ המונח על בסיסי בטון מזוין. המבנה העילי הורכב מלוחות עץ לבוד מחוברות בדבק שפותח במיוחד לצורך זה. לצורך הבנייה השתמשו ב-3,500 מטר מעוקב של לוחות אלו.

## גלריה

SevillaMetrosolParasol01.JPG|בשלבי בנייה 7 במאי 2007.
Vista metropol 2011 001.jpeg|מטרופול פרסול: בניין בלב העיר.
Metropol Parasol 2014 01.jpg|הכניסה למבנה.
Metropolparasolnov2011001.jpg |המבנה מואר בלילה.
Metropol Parasol.jpg|פרטי בניין.
Oberer Gang Metropol Parasol.JPG|קומת המצפור: מסלול ההליכה.
Casa del sigma, norte, canaleta, Museo Anticuarium Sevilla, Sevilla, España, 2014.jpg|קומת המרתף: האנטיקואריום


## קישורים חיצוניים

* 
* מאמר באנגלית כולל סדרת צילומים
* 
* ידיעה באתר הבית של הארכיטקט, כולל צילומי אוויר מעניינים של המבנה

קטגוריה:סביליה: מבנים
סנשו הראשון, מלך פורטוגל

**סנשו הראשון** (בפורטוגזית: **Sancho I**; 11 בנובמבר 1154 – 26 במרץ 1211) היה מלך פורטוגל בין השנים 1185–1211.

## חייו
סנשו הראשון נולד בקוימברה בפורטוגל ב-11 בנובמבר 1154, לאפונסו הראשון, מלך פורטוגל ומפאלדה מסבויה, מלכת פורטוגל, בתם של אמדאו השלישי, רוזן סבויה ומאו מאלבון. סנשו הוטבל בשם מרטין, מכיוון שנולד ביום חגו של מרטין מטור. בשנת 1170 קיבל סנשו מאביו תואר אבירות, ומונה למשנה למלך. מכיוון שמלכי לאון וקסטיליה לא הכירו בעצמאותה של פורטוגל, כרת אביו אפונסו ברית עם ממלכת אראגון, ולפיה התחתן סנשו עם דולסה מאראגון אחותו של אלפונסו השני, מלך אראגון, ובתמורה הכירה אראגון בשנת 1174 בעצמאות פורטוגל.

בשנת 1185 מת אביו אפונסו הראשון, מלך פורטוגל, ואפונסו עלה במקומו לשלטון. סנשו הפסיק את המלחמות עם ממלכות לאון וקסטיליה, והפנה את כוחו נגד המורים המוסלמים בדרום חצי האי, ובשנת 1188 כבש את העיר סילבס. אולם בשנת 1191 בעקבות תקיפת הממלכה על ידי מלכי לאון וקסטיליה, נאלץ סנשו לוותר על העיר סילבס.

סנשו הקדיש הרבה מזמנו לארגון פוליטי ואדמיניסטרטיבי של הממלכה החדשה, הוא צבר אוצר לאומי, תמך בתעשיות חדשות וקידם את המעמד הבינוני של הסוחרים. בנוסף בנה סנשו כמה יישובים חדשים, וטרח לאכלס את האזורים המרוחקים בצפון פורטוגל. סנשו היה גם ידוע באהבתו לידע וספרות שלו, ואף כתב כמה ספרי שירה, והשתמש באוצר המלוכה על מנת לשלוח תלמידים פורטוגזיים לאוניברסיטאות באירופה.

ב-25 במרץ 1223 מת סנשו הראשון, ובנו אפונסו השני, מלך פורטוגל עלה לשלטון במקומו.

## משפחתו
בשנת 1206 התחתן סנשו עם דולסה מאראגון, בתם של רמון ברנגר הרביעי, רוזן ברצלונה ופרונלה, מלכת אראגון, ממנה היו לו 10 ילדים:
* תרזה מפורטוגל, מלכת לאון (1176–1250)
* סאנשה, ליידי אלנקר (1180–1229)
* קונסטנזה (1182–1202)
* אפונסו השני, מלך פורטוגל (1186–1223)
* ריימונד (1187–1189)
* פדרו הראשון, רוזן אורחל (1187–1258)
* פרננדו, רוזן פלנדריה (1188–1233)
* אנריקה (1189)
* מפאלדה מפורטוגל (1195–1256)
* בראנקה, ליידי גוואדלחרה (1198–1240)
* ברנגאריה מפורטוגל (1198–1221), נישאה לולדמר השני, מלך דנמרק.

בנוסף היו לסנשו כמה ילדים לא חוקיים.

## אילן יוחסין

## קישורים חיצוניים

* 
* 

קטגוריה:מלכי פורטוגל
קטגוריה:רקונקיסטה: אישים
קטגוריה:ילידי 1154
קטגוריה:נפטרים ב-1211
וסלי קלארק

**וסלי קאן קלארק** (באנגלית: **Wesley Kanne Clark**; נולד ב-23 בדצמבר 1944) הוא גנרל יהודי-אמריקאי ששירת בעבר בצבא ארצות הברית ושימש כמפקד כוחות נאט"ו.

## ביוגרפיה
קלארק, בנם של ג'יקוב קאן וונטה, נולד כווסלי קאן בשיקגו. הוריו נפרדו בטרם מלאו לו חמש ואמו נשאה לוויקטור קלארק אשר אימץ את הילד והעניק לו את שמו. הוא גדל בארקנסו ובשנת 1962 נרשם לאקדמיה הצבאית ווסט פוינט. עם סיום לימודיו באקדמיה הצבאית בשנת 1966, הוסמך כקצין שריון בדרגת לוטננט. לאחר מכן התנדב לכוחות המוטסים של צבא ארצות הברית, הוסמך כצנחן, השלים את קורס הסיירים בבית הספר לחי"ר של הצבא האמריקני בפורט בנינג, ג'ורג'יה וכן קורס קציני שריון בפורט נוקס. תחילה שימש כמפקד פלוגת טנקים בדיוויזיית החי"ר ממוכן ה-24. לאחר מכן נשלח לווייטנאם.

קלארק לחם במלחמת וייטנאם. בשנת 1969 כמפקד פלוגת חי"ר ממוכן בדיוויזיית ההרגלים ה-1 הוביל פטרול שנקלע למארב וייטקונג. על גבורתו בקרב, בהמלכו נפצע קשה אך הוסיף לפקד על יחידתו עד להשמדת האויב, עוטר בכוכב הכסף. בהמשך שימש קלארק בשורת תפקידי פיקוד ומטה. בשנת 1980 מונה למפקד גדוד שריון בחטיבה 77 ולאחר מכן כמפקד החטיבה ה-3 בדיוויזיית הרגלים ה-4. בשנת 1993 מונה למפקד דיוויזיית הפרשים הראשונה. בהמשך שימש כמפקד פיקוד דרום של ארצות הברית וכמפקד פיקוד אירופה של ארצות הברית, וסייע לגיבוש הסכם דייטון. כמפקד הכח הצבאי של נאט"ו באירופה פיקד קלארק על מבצע כוח מאוחד.

לאחר פרישתו מן הצבא התמודד בבחירות המקדימות לנשיאות ארצות הברית 2004 מטעם המפלגה הדמוקרטית, והפסיד לג'ון קרי.

קלארק הביע מספר פעמים התנגדות לעימות צבאי עם איראן.

## קישורים חיצוניים

* .
* 
* .
* .
* .
* .

## הערות שוליים

קטגוריה:גנרלים בצבא ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי לב הארגמן
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הכסף
קטגוריה:מפקדי פיקוד דרום של ארצות הברית
קטגוריה:מפקדי פיקוד אירופה של ארצות הברית
קטגוריה:חברי המפלגה הדמוקרטית (ארצות הברית)
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מפקדי דיוויזיית הפרשים הראשונה
קטגוריה:גנרלים יהודים אמריקאים
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1944
הורטונוורקס

**הוֹרְטוֹנְווֹרְקְס** (באנגלית: **Hortonworks**, נאסד"ק: HDP) היא חברת תוכנה שבסיסה בסנטה קלרה, קליפורניה. החברה מתמקדת בפיתוח ותמיכה של האדופ, מסגרת המאפשרת עיבוד מבוזר של מערכות נתונים גדולות על פני אשכולות מחשבים.

הורטונוורקס, שהוקמה על ידי 24 מהנדסי תוכנה, היא החברה שהגיעה הכי מהר לשווי מוערך של מעל 100 מיליון דולר. לחברה (ספטמבר 2016) מעל 1,000 עובדים.

## היסטוריה
הורטונוורקס הוקמה ביוני 2011 כחברה עצמאית עם מימון של כ-23 מיליון דולר מחברת Yahoo! וקרן הון הסיכון בנצ'מרק קפיטל. החברה מעסיקה תורמים רבים (מעל 180) לפרויקט הקוד הפתוח Apache Hadoop.

אריק בלדשוויילר היה המנכ"ל, ורוב בירדן סמנכ"ל תפעול, (לשעבר מ SpringSource). בנובמבר 2011 הובילה סבוב השקעות נוסף בגובה 25 מיליון דולר בהובלת אינדקס ונצ'ורס.

ביוני 2013 Hortonworks העלה עוד 50 מיליון דולר במימון, ממשקיעים קודמים, יחד עם קבוצות ההשקעות Tenaya Capital ו Dragoneer.

בחודש דצמבר 2014, הורטונוורקס יצאה להנפקה ציבורית בנאסד"ק.

## רכישות

## קישורים חיצוניים
* 

## הערות שוליים

קטגוריה:קרן התוכנה אפאצ'י
קטגוריה:חברות אמריקאיות שנסחרו בנאסד"ק
קטגוריה:האדופ
ונסן פאז'ו

**וֶנְסָן פאז'ו** (בצרפתית: **Vincent Pajot**; נולד ב-19 באוגוסט 1990) הוא כדורגלן צרפתי המשחק בעמדת הקשר במץ. שימש בעבר בתור קפטן נבחרת צרפת עד גיל 21.

## קריירה
פאז'ו החל את דרכו במחלקת הנוער של בופמון ביישוב קרוב ליישוב הולדתו, דומון, בגיל 6. בשנת 1999 עבר למחלקת הילדים של המועדון סן-לה מסן-לה-לה פורה, ולאחר כשנתיים עבר למחלקת הנוער של המועדון, סן-לה 95. לאחר כ-6 שנים עבר פאז'ו למחלקת הנוער של מועדון הכדורגל ראן. לאחר כשלוש שנים בנוער, עבר פאז'ו לקבוצה הבוגרת. בעונתו הראשונה, הושאל לבולון, מהליגה הצרפתית השנייה. לאחר מכן חזר פאז'ו לראן והצליח להגיע למעמד של שחקן הרכב. בשנת 2015 חתם פאיוט ל-4 שנים תמורת 2.5 מיליון אירו בשורות סנט אטיין מצרפת.

## נבחרת לאומית
בשנת 2009 זומן פאז'ו לנבחרת צרפת עד גיל 20, בה רשם 2 הופעות. בשנת 2010 זומן פאז'ו לנבחרת צרפת עד גיל 21, בה רשם 15 הופעות ושער, ובנוסף שימש בתור קפטן במוקדמות אליפות אירופה בכדורגל עד גיל 21 לשנת 2013.

## קישורים חיצוניים

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני סטאד רן
קטגוריה:כדורגלני בולון
קטגוריה:כדורגלני סנט אטיין
קטגוריה:כדורגלני מץ
קטגוריה:צרפתים שנולדו ב-1990
צ'לסי קולי

**צ'לסי קולי** (נולדה ב-30 באוקטובר 1983) היא דוגמנית אמריקאית. מיס ארצות הברית 2005.

## ביוגרפיה
קולי נולדה בשארלוט שבצפון קרוליינה, בשנת 2000 היא נבחרה למיס הנוער של צפון קרולינה והשתתפה בתחרות מיס הנוער של ארצות הברית אך לא עלתה לשלבים המתקדמים. ב-2005 היא נבחרה למיס צפון קרוליינה, בתחרות מיס ארצות הברית היא נשאלה על ידי מיס ארצות הברית היוצאת שנדי פינסי "איזה אדם מפורסם את חושבת שהאישיות שלו מקבילה לשלך?" היא ענתה שהיא חושבת שאופרה וינפרי "מכיוון שיש לה תשוקה לחיים והיא אוהבת את מה שהיא עושה". לבסוף היא לקחה את המקום הראשון, בתחרות מיס תבל היא עלתה לשלב עשר המועמדות הסופיות.

היא השתתפה בתוכנית מציאות בה אנשים מפורסמים מבשלים ומציגים את יכולתם במטבח.

היא הוציאה לאור ספר שכתבה הנקרא "סודות תחרות יופי" ובנוסף היא הקימה חברה משל עצמה.

## קישורים חיצוניים

קטגוריה:אמריקאים ילידי קרוליינה הצפונית
קטגוריה:שארלוט: אישים
קטגוריה:משתתפות בתחרות מיס נוער ארצות הברית
קטגוריה:זוכות מיס קרוליינה הצפונית ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 2005
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
בודקת טהרה

**בודקת טהרה** היא אחות או בעלת הסמכה רפואית מקבילה, שהוכשרה לביצוע בדיקות גינקולוגיות על מנת לזהות מקור אפשרי נוסף לדימום שאין מקורו ברחם, כגון פצע בנרתיק או בצוואר הרחם. מטרת בדיקה זו היא כדי שלא תיטמא האישה בטומאת נידה, כדין כל אישה שראתה כתם על גופה או על בגדיה, או הרואה דם בבדיקה פנימית.

מאז שנת תשס"ב מכון פוע"ה בשיתוף בית החולים ביקור חולים מפעיל קורס הכשרה לבודקות טהרה בהיקף 48 שעות, המועבר לאחיות, מיילדות או רופאות שומרות מצוות, וכולל הדרכה הלכתית ורפואית. המכון גם מקפיד שהבודקות לא יורו לנבדקת האם היא טמאה או טהורה, וכן מקפיד על תעריף בדיקה מקסימלי אחיד ונגיש.

## סיבת הפנייה
נשים מופנות לבודקת טהרה על ידי רב או פונות אליה מיוזמתן, כשהן סובלות מדימום מחוץ לתקופת המחזור החודשי שלהן, וישנה סבירות שמקורו אינו ברחם. בודקת הטהרה משלימה את המידע הנדרש לקביעת מעמדו ההלכתי של הדם ולעיתים גם מזהה מצב פתולוגי ומפנה את הנבדקת לטיפול רפואי.

בודקת הטהרה עשויה להיות נגישה ופנויה לביצוע הבדיקה יותר מרופא גינקולוג, ומודעת יותר למשמעותה ההלכתית של הבדיקה, ולייתר צורך בבדיקה גינקולוגית על ידי גבר. בדיקות הטהרה מתבצעות בקליניקה פרטית, במרפאות קופת חולים בשיתוף פעולה עם הקופה, או בביתה הפרטי של הבודקת.

סיבה נוספת לפנייה לבודקת טהרה היא במקרה של אישה הסובלת מרגישות בנרתיק, וחוששת לפצוע עצמה תוך כדי בדיקת הפסק טהרה או הבדיקות הפנימיות המתבצעות בשבעת הנקיים שאחריה. אישה זו עשויה לבקש מהבודקת לבצע את הבדיקה עבורה. במקרה זה, הבודקת עשויה לעקוף אזור מדמם בפתח הנרתיק באמצעות מפסק גינקולוגי (בדיקה המוכרת בספרות ההלכה כ'בדיקת שפופרת') או לנטרל פצע עמוק יותר באמצעות משחה.

## תליה

במקרה שהדם לא נמצא בבדיקה פנימית (וגינלית) אלא בכתם על גופה או בגדה של האישה וללא תחושה של יציאת דם וסת, די בזיהוי מקור אפשרי לדימום מחוץ לרחם, כדי שיהיה ניתן לתלות שהדם הגיע משם ואיננו מטמא. יתר על כן, בברייתא המובאת בתלמוד הבבלי במסכת נידה, מבואר שבתנאים מסוימים ניתן לתלות את הדם בפצע בנרתיק או אף ברחם: .

כאשר בבדיקה מתגלה אזור אדמומי או מגורה אך הוא אינו מדמם, הבודקת עשויה לשפשפו בעדינות באמצעות מקלון עם צמר גפן כדי לבדוק האם מדובר בפצע.

## קישורים חיצוניים
* הסבר על תפקיד הבודקת והשכלתה, באתר מכון פוע"ה
* דפנה מאיר, "בודקות הטהרה – "העיניים של הרב", הרציונל, הביצוע, היתרונות והחסרונות", מאמר בבלוג "דרך נשים", 28 בספטמבר 2014
* "בודקת טהרה, האמנם הפתרון המושלם?!"  - באתר מקווה.נט

## הערות שוליים

קטגוריה:טהרת המשפחה
קטגוריה:גינקולוגיה
קטגוריה:נשים ביהדות
קטגוריה:תארים ותפקידים יהודיים
קטגוריה:נשים לפי עיסוק
ג'ון אביזייד

**ג'ון פיליפ אביזייד** (באנגלית: **John Philip Abizaid**; נולד ב-1 באפריל 1951) הוא גנרל בצבא ארצות הברית בדימוס שפיקד על פיקוד מרכז של ארצות הברית. כיהן כשגריר ארצות הברית בערב הסעודית בשנים 2019-2021.

## קריירה צבאית
אביזייד נולד וגדל בקליפורניה למשפחה ממוצא לבנוני. הוא החל את דרכו בצבא ארצות הברית עם הרשמו לאקדמיה הצבאית של ארצות הברית. לאחר שסיים את חוק לימודיו ב-1973, והוסמך כקצין בדרגת לוטננט התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן. אביזייד התנדב לכוחות המוטסים של צבא ארצות הברית ובתפקידו הראשון שימש כמפקד מחלקה ברגימנט הרגלים ה-504 של הדיוויזיה המוטסת ה-82. בהמשך שירת אביזייד שירת כמפקד פלוגה ברגימנט הריינג'רס ה-75 ופיקד עליה במבצע זעם דחוף., במהלכו הוצנחה פלוגתו במטרה לתפוס שטחי מפתח ובהם שדה התעופה. במלחמת המפרץ שימש כמפקד הגדוד ה-3 ברגימנט ה-325 שבדיוויזיה המוטסת ה-82. בהמשך פיקד על רגימנט הרגלים ה-504 שבדיוויזיה המוטסת ה-82, על האקדמיה הצבאית של ארצות הברית ועל דיוויזיית הרגלים ה-1, אותה הוביל במבצע כוח מאוחד. בתפקידו האחרון פיקד על פיקוד מרכז של ארצות הברית. בנובמבר 2018 החליט הנשיא דונלד טראמפ למנותו לשגריר ארצות הברית בסעודיה.

## קישורים חיצוניים

* .
* .

## הערות שוליים

קטגוריה:אמריקאים ילידי קליפורניה
קטגוריה:גנרלים בצבא ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:הריינג'רס
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד מרכז של ארצות הברית
קטגוריה:אמריקאים ממוצא לבנוני
קטגוריה:מפקדי הדיוויזיה הראשונה (ארצות הברית)
קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת הרווארד
קטגוריה:בוגרי אוניברסיטת ירדן
קטגוריה:שגרירי ארצות הברית בערב הסעודית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1951
סנשו השני, מלך פורטוגל

**סנשו השני** (פורטוגזית: Sancho II; 8 בספטמבר 1209 - 4 בינואר 1248) היה מלך פורטוגל בין השנים 1223–1248.

## חייו
סנשו השני נולד בקוימברה בפורטוגל ב-8 בספטמבר 1209, לאפונסו השני, מלך פורטוגל ואורקה מקסטיליה, מלכת פורטוגל, בתם של אלפונסו השמיני, מלך קסטיליה ואלינור מאנגליה, מלכת קסטיליה.

אביו אפונסו השני הסתכסך עם האפיפיור הונוריוס השלישי, כתוצאה מניסיונותיו להחליש את כוח הכנסייה בממלכה, ובעקבות כך נודה על ידי האפיפיור. ב-25 במרץ 1223 מת אפונסו השני, מלך פורטוגל, וסנשו השני עלה לשלטון במקומו. סנשו הגיע להסכם עם האפיפיור, אך נמנע מלקיימו עקב העדפתו בכיבוש דרום חצי האי מידי המוסלמים.

בשנת 1245 התחתן סנשו עם מסיה לופס דה הארו, בתם של לופה דיאז השני דה הארו ואורקה אלפונסו, בתו הלא חוקית של אלפונסו התשיעי, מלך לאון, אולם לא היו לבני הזוג ילדים. על אף היותו מפקד צבאי מוכשר, הסתכסך סנשו עם הכנסייה והאצולה. בשנת 1246 הגיש הארכיבישוף של פורטו תלונה על סנשו לאפיפיור אינוקנטיוס הרביעי, והלה הורה לאחיו של סנשו אפונסו להדיחו מהשלטון. אפונסו צעד לפורטוגל, ובסיוע האצולה הדיח ב-4 בדצמבר 1247 את סנשו, שנמלט לטולדו, שם שהה עד מותו ב-4 בינואר 1248. לאחר מותו, עלה אפונסו שכיהן עד אז כעוצר לשלטון.

## אילן יוחסין

## קישורים חיצוניים

* 
* 

קטגוריה:מלכי פורטוגל
קטגוריה:רקונקיסטה: אישים
קטגוריה:ילידי 1209
קטגוריה:נפטרים ב-1248
ויקי קאיה

**ויקי קאיה** (ביוונית: **Βίκυ Καγιά**; נולדה ב-4 ביולי 1978) היא דוגמנית ומנחת טלוויזיה יווניה.

## ביוגרפיה
קאיה נולדה באתונה. היא החלה לדגמן בגיל ארבע עשרה והופיעה בפרסומות טלוויזיה ברחבי העולם. בגיל שמונה עשרה היא עברה להתגורר בפריז ועבדה גם במילאנו, בלונדון, בגרמניה ובניו יורק.

היא הופיעה על שערי המגזינים "אסקווייר", "ווג", "מאדאם פיגרו", "מארי קלייר" ו"אל". דגמנה לניוואה, לשוורצקוף, ללוריאל ולמוצרי דאב, היא הנחתה את פסטיבל הסרטים הבינלאומי של סלוניקי וב-2009 החלה להנחות את הגרסה היוונית של התוכנית "הטופ מודל הבאה". ב-2007 ייסדה ארגון צדקה הנקרא "ויקי וחברים".

## קישורים חיצוניים

* 

* ויקי קאיה באתר Fashion Model Directory
* 

קטגוריה:דוגמניות יווניות
קטגוריה:מנחי טלוויזיה יוונים
קטגוריה:מנחות טלוויזיה
קטגוריה:ילידות 1978
ז'אן-פיליפ דה שסו

**ז'אן-פיליפ לואה דה שסו** (צרפתית: **Jean-Philippe Loys de Chéseaux** 4 במאי 1718 - 30 בנובמבר 1751) היה אסטרונום שווייצרי שהתפרסם לאחר שגילה בשנת 1743 שביט שנודע לאחר מכן בתור השביט הגדול של שנת 1744 (נקרא גם שביט שסו או שביט קלינקנברג-שסו על שם מגליו), שהיה שביט בהיר וגדול עם שישה זנבות. הוא גילה מספר צבירי כוכבים וניסח גרסה מוקדמת של הפרדוקס של אולברס.

## קורות חייו
שסו נולד למשפחת אצולה מהעיירה שסו-סור-לוזאן שבקנטון וו, ליד העיר לוזאן שבשווייץ, ולמד מתמטיקה ופילוסופיה בעזרת סבו מצד אמו, ז'אן-פייר דה קרוסאז. לאחר לימודיו בנה מצפה כוכבים בשטחים שליד הטירה המשפחתית ועסק בתצפיות בשמים ובמדידות שבעזרתן מיפה מחדש את הקנטון. ב-13 בדצמבר 1743 הוא גילה את השביט C/1743 X1 (שלמעשה התגלה 4 ימים קודם לכן על ידי דירק קלינקנברג) וחישב את מסלולו. הוא המשיך לצפות בשביט ופרסם את תצפיותיו וכאשר השביט הפך לבהיר במיוחד, עד שניתן היה לראותו באור יום, נעשה מזוהה איתו כך שהשביט נקרא לעיתים קרובות על שמו. בשנת 1746 הוא גילה שביט נוסף (C/1746 P1) שלא היה מרשים כמו קודמו. בעקבות פרסומו הוא נהיה חבר באקדמיות של פריז, סנקט פטרבורג, סטוקהולם, גטינגן וכן בחברה המלכותית של לונדון. בשנת 1746 הוא הציג לאקדמיה הצרפתית למדעים רשימה של 21 ערפיליות ש-8 מתוכן היו תגליות מקוריות שלו (ועוד 3 מהן הוא גילה בלי שידע שכבר התגלו בעבר). בשל קשריו החברתיים בפריז הוא עבר להתגורר שם, אך נפטר בגיל 33 זמן קצר לאחר מכן. לאחר מותו התפרסם מחקר שערך בנושא הכרונולוגיה המקראית בניסיון לתארך במדויק את התאריך של צליבת ישו באמצעות אירועים אסטרונומיים שמוזכרים בספר דניאל.

## תגליותיו
* שביט C/1743 X1 שנקרא גם השביט הגדול של שנת 1744 וכן שביט שסו או שביט קלינקנברג-שסו
* שביט C/1746 P1
* הצבירים הפתוחים M16, M17, M25, M35, NGC 6633 ו-IC 4665
* הצבירים הכדוריים M4 ו-M71
* ניסוח מוקדם של הפרדוקס של אולברס

## קישורים חיצוניים

* ז'אן-פיליפ דה שסו באתר SEDS

## הערות שוליים

קטגוריה:אסטרונומים שווייצרים
קטגוריה:ילידי 1718
קטגוריה:נפטרים ב-1751
ז'רמי קלמאן

**ז'רמי קלמאן** (בצרפתית: **Jérémy Clément**; נולד ב-26 באוגוסט 1984 בבזייה) הוא כדורגלן עבר צרפתי ששיחק בעמדת הקשר.

## קריירה
קלמאן החל לשחק כדורגל במחלקת הנוער של ליון בה שיחק כ-12 שנים. בשנת 2003 עבר לקבוצה הבוגרת בה שיחק כ-3 שנים ורשם 54 הופעות ליגה ושער אחד. ב-7 ביולי 2006 לאחר תום החוזה של קלמאן בקבוצה, חתם לשלוש שנים במועדון הסקוטי גלאזגו ריינג'רס. בשנת 2007, לאחר שלא הצליח בקבוצה הקודמת, עבר לפריז סן-ז'רמן תמורת 1.8 מיליון אירו. קלמאן רשם בקבוצה 192 הופעות ליגה ו-6 שערים. בשנת 2011 לאחר ארבע שנים חתם במועדון הצרפתי סנט אטיין.

ביוני 2019, אחרי שנתיים בקבוצת נאנסי עבר לשחק בקבוצת בורז'ין-ג'ליה מהלידה החמישית. באפריל 2020 הופסקו משחקי הליגה בעקבות התפרצות נגיף הקורונה וקלמאן הכריז על פרישה.

## נבחרת לאומית
בשנת 2005 זומן קלמאן לנבחרת צרפת עד גיל 21 והשתתף באליפות אירופה עד גיל 21 שנערכה בפורטוגל בשנת 2006.
לאחר סיום הטורניר, עזב קלמאן את הנבחרת.

## חיים אישיים
באוקטובר 2009 חלה קלמאן ביחד עם לודוביק ז'ולי וממאדו סאקו שחקני פריז סן-ז'רמן בשפעת חזירים. עקב זאת, נדחה משחק הליגה נגד אולימפיק מרסיי בשבוע.

## תארים
;ליון
* אליפות צרפת (4): 2002/2003, 2003/2004, 2004/2005, 2005/2006
* הסופר קאפ הצרפתי (4): 2003, 2004, 2005, 2006

;סנט אטיין
* גביע הליגה הצרפתית (1): 2012/2013

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק ליון
קטגוריה:כדורגלני גלאזגו ריינג'רס
קטגוריה:כדורגלני פריז סן-ז'רמן
קטגוריה:כדורגלני סנט אטיין
קטגוריה:כדורגלני נאנסי
קטגוריה:צרפתים שנולדו ב-1984
צ'או (מילה באיטלקית)

**צ'או** (IPA: [ˈtʃaːo]) היא מילת ברכה ידידותית ולא רשמית בשפה האיטלקית. המילה משמשת לברכת שלום, ולברכת פרידה (במקרה זה, לפעמים משתמשים בה בכפילות, כלומר "צ'או צ'או").

## אטימולוגיה
המילה "צ'או" נכנסה לשפה האיטלקית במהלך המאה העשרים. היא נובעת מהמילה s'ciao (נהגית כך: [ˈstʃao] בשפה הוונטית (וליתר דיוק, בשפה הוונציאנית), שמקורה הוא המילה *sclavus* בלטינית עממית, מילה אותה ניתן לתרגם בתור "עבד [של מישהו]". בעבר הייתה זו ברכה המביעה כבוד, בדומה לביטוי "עבדכם הנאמן".

החל מן המאה התשע עשרה הפך הביטוי לברכה לא רשמית, בתחילה בלומברדיה, שם השתנתה צורת המילה לצורה המוכרת כיום, "צ'או". באותו זמן נכנס הביטוי (בצורתו המקורית) לשימוש בשפה האיטלקית, ואף נכנס למילון השפה האיטלקית שחיבר ניקולו תומאסו.

השימוש בצורה המקובלת כיום, שמקורה כאמור בלומברדיה, התפשט במהלך המאה העשרים לכל איטליה.

תהליך אטימולוגי דומה עבר על הברכה הלא-רשמית servus, שהתפשטה במרכז אירופה.

## השימוש במילה "צ'או" בשפות שאינן איטלקית
השימוש במילה זו התפשט בעולם בעקבות הגירה של איטלקים, כברכה לא רשמית, בעיקר לפרידה.

להלן פירוט של כמה מקרים בהם המילה "צ'או" נכנסה לשפות שאינן איטלקית:
* אלבנית: *çao/qao*;
* בוסנית: *ćao*;
* בולגרית: *чао* (čao, בעיקר לפרידה);
* צ'כית: *čau* (גם בזמן מפגש וגם בזמן פרידה);
* אספרנטו: *ĉaŭ* (נפוץ בעיקר כברכת פרידה; לעיתים רחוקות בזמן מפגש);
* אסטונית: *tšau* (גם בזמן מפגש וגם בזמן פרידה);
* צרפתית: ciao או *tchao* (כברכת פרידה);
* אינטרלינגואה: *ciao* (כברכת פרידה);
* לטבית: *čau* (גם בזמן מפגש וגם בזמן פרידה);
* ליטאית: *čiau* (נפוץ בעיקר כברכת פרידה; לעיתים רחוקות בזמן מפגש);
* מקדונית: *чао* (*čao*, לפרידה);
* מלטית: *ċaw* (לפרידה); גם *ċaw ċaw* (לפרידה);
* נאוואטל מודרנית: *jao*, בשימוש נדיר.
* פורטוגזית: tchau (לפרידה); בפורטוגל משתמשים גם בצורה *chau chau*; בברזיל, משתמשים גם בצורת ההקטנה *tchauzinho*;
* רומנית: ciao או לעיתים רחוקות *ciau* (משמש בעיקר לפרידה, פחות לברכת מפגש);
* רוסית: *чао* (*čao*, לפרידה); משתמשים גם בצורה המבודחת *чао-какао*;
* סרבית וקרואטית: *ћао* או *ćao* (גם בזמן מפגש, גם לפרידה), משתמשים גם בצורות *ћаос* או *ćaos*;
* סלובקית: *čau* (נפוץ בעיקר כברכת פרידה; לעיתים רחוקות בזמן מפגש);
* סלובנית: *čau* (גם בזמן מפגש, גם לפרידה); גם *čau čau* (כברכת פרידה);
* ספרדית, במיוחד באמריקה הלטינית, אבל גם בספרד, בשפתם של בני נוער: chao, או, לעיתים רחוקות *chau* (בשימוש בעיקר כברכת פרידה);
* סרדו: ciao (כברכת שלום), *salude* (כברכת פרידה)
* גרמנית: ciao (רק בזמן מפגש);
* טורקית: *çav* (כברכת פרידה);
* וייטנאמית: *chào* (גם בזמן מפגש, גם לפרידה).

## קישורים חיצוניים

## הערות שוליים

קטגוריה:מילים וביטויים באיטלקית
קטגוריה:ברכות ואיחולים
פיליפ וילהלם, הנסיך הבוחר מפפאלץ

**פיליפ וילהלם, הנסיך הבוחר מפפאלץ** (גרמנית: **Philipp Wilhelm von der Pfalz**; 24 בנובמבר 1615 – 2 בספטמבר 1690) היה הנסיך הבוחר מפפאלץ בין השנים 1685–1690.

## חייו
פיליפ וילהלם נולד בגיסן ב-24 בנובמבר 1615, לוולפגנג וילהלם, רוזן פפאלץ-נויבורג ומגדלנה מבוואריה, בתם של וילהלם החמישי, דוכס בוואריה ורנאטה מלורן. בשנת 1653 מת אביו וולפגנג וילהלם, רוזן פפאלץ-נויבורג, ופיליפ וילהלם ירש את רוזנות פפאלץ-נויבורג ואת דוכסויות יוליך וברג.

בשנת 1685 מת קרל השני, הנסיך הבוחר מפפאלץ ללא יורשים, ופיליפ וילהלם עלה לשלטון במקומו. אולם אחותו של קרל אליזבת שארלוטה, נסיכת הפפאלץ שהייתה נשואה לפיליפ הראשון, דוכס אורליאן טענה אף היא לזכותה לשלטון, ובעקבות כך פרצה בשנת 1688 מלחמת הירושה הפלטינית.

ב-2 בספטמבר 1690 מת פיליפ וילהלם בווינה, ובנו יוהאן וילהלם, הנסיך הבוחר מפפאלץ עלה במקומו לשלטון.

## משפחתו
בשנת 1642 התחתן פיליפ וילהלם עם אנה קטרז'ינה קונסטנסיה ואזה, בתם של זיגמונט השלישי ואזה וקונסטנצה מאוסטריה, ממנה נולד לו רק ילד אחד בשנת 1645 שמת בלידתו.

בשנת 1653 התחתן פיליפ וילהלם עם אליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, ממנה נולדו לו 17 ילדים:
* אלאונורה מגדלנה מנויבורג (1655–1720)
* מריה אדלייד אנה (1656)
* סופיה אליזבת (1657–1658)
* יוהאן וילהלם, הנסיך הבוחר מפפאלץ (1658–1716)
* וולפגנג גאורג פרידריך מפפאלץ-נויבורג (1659–1683)
* לודוויג אנטון מפפאלץ-נויבורג (1660–1694)
* קרל השלישי פיליפ, הנסיך הבוחר מפפאלץ (1661–1742)
* אלכסנדר זיגיסמונד מפפאלץ-נויבורג (1663–1737)
* פרנץ לודוויג מפפאלץ-נויבורג (1664–1732)
* פרידריך וילהלם מפפאלץ-נויבורג (1665–1689)
* מריה סופיה מנויבורג (1666–1699)
* מריה אנה מנויבורג (1667–1740)
* פיליפ וילהלם אוגוסט מפפאלץ-נויבורג (1668–1693)
* דורותיאה סופיה מנויבורג (1670–1748)
* הדוויג אליזבת אמליה מנויבורג (1673–1722)
* יוהאן (1675)
* לאופולדינה אלאונורה יוזפה מנויבורג (1679–1693)

## אילן יוחסין

## קישורים חיצוניים

* 

קטגוריה:אבירי מסדר גיזת הזהב
קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1615
קטגוריה:נפטרים ב-1690
מיכאל רייך

**מיכאל רייך** (נולד ב-21 בפברואר 1942) הוא משורר וסופר ישראלי.

## ביוגרפיה
מיכאל רייך נולד, גדל והתחנך בקיבוץ עין חרוד. שירת בצה"ל ולאחר מכן שב לקיבוצו ועסק בחקלאות. לאחר שנישא עזב את הקיבוץ ועבר להתגורר בעיר. למד באוניברסיטה העברית בירושלים וסיים תואר ראשון באגרונומיה. במקביל למד וזכה בתעודת הוראה מוכרת לחקלאות וביולוגיה. עבד שנים אחדות כסגן מנהל מחלקת מחקר ופיתוח בחברה למזון, ולאחר מכן השתלב בעבודה במוסד בנקאי גדול, במשך קרוב ל-30 שנה.
מיכאל רייך הוא דור שני לשואה. במסגרת מסע שורשים חובק עולם לגילוי קורות בני משפחתו שנספו בשואה וגילוי בני משפחה חדשים על קיומם לא ידע, נולדה הנובלה "קניין רוחני". נובלה זו פותחת את ספרו של מיכאל "מחיר המילים הטובות".

מתגורר בהרצליה. נשוי לזיוה. אב לשני בנים וסב ל-3 נכדים.

## דרכו הספרותית
מיכאל רייך החל לכתוב מגיל צעיר מאוד. השתתף בתחרות ארצית לשירה (במסגרת עיתון דבר) וזכה בה במקום הראשון. שירתו עוסקת במגוון רחב של נושאים. משירת היחיד על כאבו וסבלו, שירי אהבה, שירי הגות, שירים עם מוטיבים מקראיים, שירי טבע ושירי עם ומדינה. שירתו לירית ומתאפיינת בלשון עשירה, פיגורטיבית ורעננה. רייך כותב כאמור שירה ופרוזה. ספר השירה הראשון שלו, "אהבה זקופת קָמה – שירים ועוד" ראה אור בשנת 2008. יצירותיו של מיכאל רייך מתפרסמות מפעם לפעם בכתבי עת שונים כגון "מאזנים", "גג", "ביטאון שירה". הוא חבר אגודת הסופרים העבריים וחבר איגוד כללי של סופרים בישראל.
עד כה הוציא 6 ספרי שירה ו-4 ספרי סיפורת. 

המשוררת והעורכת יהודית מליק שירן על ספר שיריו הראשון:

הסופר אמנון ז'קונט על "כל הנחלים הולכים אל הלב" – סיפורים:

## ספריו
* "**אהבה זקופת קָמה** – שירים ועוד" (ברעם – קורות, 2008)
* "**בקצה השמש המתהווה** – שירים ועוד" (ברעם –קורות, 2010)
* "**גבה גלים עד רוגש**" - שירים (ברעם – קורות, 2012)
* "**ספני השדות**" - שירים (עמדה, 2017)
* "**כל הנחלים הולכים אל הלב**" - סיפורים (תל אביב: ספרי עתון 77, 2014)
* "**מחיר המילים הטובות**" - סיפורים (תל אביב: ספרי עיתון 77, 2015)
* בשנת 2014 הופק תקליטור "יש והשמש מאיר" המכיל 8 שירים מפרי עטו של המשורר. הלחנה: המוזיקאי חן הררי. ביצוע: הזמר עופרי ישראלי.
* "**מגן שאול**" - סיפורים ("ספרא" הוצאת איגוד כללי של סופרים בישראל. עורך: ד"ר חיים נגיד, 2019)
* "**ייני ותירושי**", שירים (הוצאת עיתון 77) עורך: עודד פלד, 2020
* "**מידה כנגד מידה**" סיפורים ("ספרא" הוצאת איגוד כללי של סופרים בישראל. עורך: ד"ר חיים נגיד, 2022)
* "**דרך הנשר**" שירים, (הוצאת עיתון 77), 2023.

## קישורים חיצוניים
* 

* 
* שירים של מיכאל רייך באנתולוגיה מקוונת לשירה עברית באתר של נילי דגן
* [יצירותיו של מיכאל רייך במאגר הספרייה הלאומית](http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=מיכאל%20רייך)
* 
* הסיפור "הכוורן" מאת מיכאל רייך, באתר "בכיוון הרוח"
* "תוכניתה המוזרה של רוחמה נתנאל" - סיפור מאת מיכאל רייך, סלונט
*  הסופר והמשורר מיכאל רייך מדבר על הספר "נשות הגאות והשפל" של הסופר מאיר ריבקין, 18 באפריל 2013

קטגוריה:משוררים ישראלים
קטגוריה:סופרים ישראלים
קטגוריה:אנשי הדור השני לשואה
קטגוריה:עין חרוד איחוד: אישים
קטגוריה:בוגרי האוניברסיטה העברית בירושלים: חקלאות
קטגוריה:ישראלים שנולדו ב-1942
ירוסלב אחאב היידלר

ממוזער|250px|היידלר בבית קברות יהודי עתיק בבוהמיה, 2010
**ירוסלב אחאב היידלר** (בצ'כית: **Jaroslav Achab Haidler**; נולד 13 באוקטובר 1958) הוא שחקן (בעיקר בתיאטרון), צלם, מתרגם ואפיגרף צ'כי, פוליטיקאי מוניציפלי לשעבר בעיר אוסטי נד לבם.

## ביוגרפיה
נולד בפרידלנט  שבצ'כיה, לאב עיתונאי שנעצר באוגוסט 1968 בשל דעותיו הפוליטיות. כבר מילדותו עבד בעבודות שונות, בשל עניות המשפחה לא התאפשר לו ללמוד בצורה מסודרת. בהמשך חייו התקרב לנצרות ובשל התעניינותו במקרא בחר ללמוד עברית. לאחר תקופה כפועל במה בתיאטרון, החל להופיע בעצמו. לצורך הופעותיו בתיאטרון למד יהדות והיסטוריה של עם ישראל, הוא הוקסם מן המסתורין של החסידות והתגייר.

הוא החל לתרגם שלטים ואפיטפים, ועוסק בתיעוד בתי הקברות היהודיים בשטחי בוהמיה ומוראביה.

בבחירות המוניציפליות בשנת 2010 רץ ללא הצלחה כעצמאי למועצת העיר אוסטי נד לבם, כעבור ארבע שנים, בבחירות 2014 נבחר כחבר מועצת העיר, הוא התמנה למועצת התרבות והאמנות העירונית, אך פרש בשל ניגוד עניינים. בבחירות 2018 לא הצליח להיבחר למועצת העיר.

## קישורים חיצוניים

* 

* דוד פאברי, ראיון עם ירוסלב אחאב היידלר, 13 בנובמבר 2010 

קטגוריה:אפיגרפים
קטגוריה:גרים
קטגוריה:פוליטיקאים צ'כים
קטגוריה:ילידי 1958
קולטון אייברסון

**קולטון אייברסון** (באנגלית: **Colton Iverson**; נולד ב-29 ביוני 1989) הוא כדורסלן אמריקאי שמשחק בעמדת הסנטר בקבוצת זניט סנקט פטרבורג מליגת VTB.

## קריירה
קולטון שיחק במשך שלוש עונות במדי קבוצת הכדורסל של אוניברסיטת מינסוטה ועוד עונה בקבוצת אוניברסיטת המדינה של קולורדו, בה כיכב עם ממוצע של 14.2 נקודות למשחק ונבחר לחמישיית העונה של מחוז MWC.

ב-2013 נבחר בדראפט ה-NBA במקום ה-53 על ידי אינדיאנה פייסרס, והזכויות עליו עברו לבוסטון סלטיקס, בה שיחק בליגת הקיץ של ה-NBA.

ב-2014 שיחק בבשיקטש הטורקית. בעונה שלאחר מכן חתם במדי קבוצת קאחה לבורל ויטוריה מספרד.

ב-2015 שיחק בקבוצה הטורקית פינאר קרשיאקה שהייתה אלופת ליגת העל הטורקית.

ב-2016 חתם בקבוצת מכבי תל אביב.

ב-24 בינואר 2018 חתם אייברסון באנדורה מליגת העל הספרדית עד לסיום העונה. ב-16 ביולי של אותה שנה חתם לעונה אחת בטנריפה מליגת העל הספרדית.

ביולי 2019 חתם בזניט סנקט פטרבורג מליגת VTB.

## קישורים חיצוניים

## הערות שוליים

קטגוריה:אמריקאים ילידי דקוטה הדרומית
קטגוריה:אברדין (דקוטה הדרומית): אישים
קטגוריה:כדורסלנים אמריקאים
קטגוריה:כדורסלנים מגינאה ביסאו
קטגוריה:כדורסלני אוניברסיטת מינסוטה
קטגוריה:כדורסלני בשיקטש
קטגוריה:כדורסלני סאסקי בסקוניה
קטגוריה:כדורסלני פינאר קרשיאקה
קטגוריה:כדורסלני מכבי תל אביב
קטגוריה:כדורסלני זניט סנקט פטרבורג
קטגוריה:בחירות דראפט של אינדיאנה פייסרס
קטגוריה:דקוטה הדרומית: כדורסלנים
קטגוריה:כדורסלני אנדורה
קטגוריה:כדורסלני טנריפה
קטגוריה:כדורסלני אוניברסיטת המדינה של קולורדו
קטגוריה:אמריקאים שנולדו ב-1989
אליעזר שפירא (דיין)

ממוזער|קברו בהר הזיתים
הרב **אשר אליעזר כהנא שפירא** (ה'תרפ"ט, 1929 – ב' באדר ה'תשמ"ח, 20 בפברואר 1988) היה רב ודיין בבית הדין הרבני הגדול וחבר במועצת הרבנות הראשית.

## ביוגרפיה
נולד בירושלים לרב אהרון יהושע פישל, אחיהם הגדול של הרב שמואל שפירא, אב"ד בבית הדין הרבני בירושלים, ושל הרב אברהם שפירא ראש ישיבת מרכז הרב והרב הראשי לישראל. הוא נינו של הרב צבי אשר כהנא שפירא.

למד בישיבת תפארת צבי, בישיבת חברון ובישיבת מרכז הרב. בעת לימודיו במרכז הרב, זכה בפרס משרד הדתות לשנת ה'תשי"ב (1952) שחולק ל-18 "עילויי הישיבות". בשנת ה'תשי"ג נסמך לרבנות. לאחר מכן היה חבר במכון הארי פישל, ומשנת ה'תשי"ז שימש חבר בוועדת השופטים לפרס ירושלים לספרות תורנית של שמם של הרב קוק והרב עוזיאל. היה מקורב לרב הראשי הרב יצחק אייזיק הלוי הרצוג.

באדר ה'תשי"ז (1957), בהיותו כבן 28 בלבד, קיבל כושר דיינות ממועצת הרבנות הראשית בהסדר מיוחד וללא בחינות. בשנת ה'תשי"ח (1958) התמנה לכהן כדיין בבית הדין האזורי, תחילה בבאר שבע ולאחר כשלוש שנים ברחובות, לצד הדיינים שמואל דביר וזבולון גרז. בהמשך כיהן כאב"ד בבית הדין הרבני בירושלים וכחבר בית הדין הגדול. 

שימש כחבר מועצת הרבנות הראשית משנת ה'תשל"ג (1972) ועד פטירתו. במסגרת תפקידו במועצת הרבנות, ייצג אותה גם בעניינים פוליטיים. שימש בבית הדין הגדול לצד רבנים דוגמת הרב שאול ישראלי, יוסף קאפח, אליעזר יהודה ולדנברג, מרדכי אליהו, עובדיה יוסף, ועוד. כן נבחר לחבר הוועדה לבחינת דיינים.

הרב שפירא נפטר בחטף בהיותו כבן 59 ביום ב' באדר ה'תשמ"ח. קבור בחלקת גליציה בבית הקברות היהודי בהר הזיתים.

### פרשת האח והאחות
הרב שפירא נמנה עם עשרת הרבנים שפסקו להיתר בעילום שמם בפרשת האח והאחות, ושעל חוות דעתם ביסס הרב שלמה גורן את ההיתר בפרשה. הרב שפירא היה הרב היחיד שבזמן אמת צידד גלויות בהיתר והציג נימוקים הלכתיים לביסוסו. בתגובה למאמר שפרסם הרב בצלאל ז'ולטי בעיתון המודיע ואשר תקף במילים קשות את ההיתר, את הרב גורן והדיינים שעמו, פרסם הרב שפירא מאמר מקיף בעיתון הצופה שבו הציג בפירוט את נימוקי ההיתר ודחה את שולליו. 

בהוראת הרב יוסף שלום אלישיב ותחת פיקוחו, פרסם הרב אליהו גרינצייג פרסם מאמר תגובה חריף כנגד הרב שפירא, בו כינה את דברי הרב שפירא במילים בוטות במיוחד. על רקע תמיכתו ברב שלמה גורן נתקבלה בביתו של הרב שפירא מעטפת נפץ. מעטפות נוספות נשלחו לרבנים נוספים. 

## משפחתו
באוגוסט 1953 נשא לאישה את רחל דויטש. התגורר בשכונת קריית שמואל בירושלים. בנו הוא הרב שלמה שפירא, ששימש כאב"ד הרבני בנתניה וכדיין בבית הדין הרבני הגדול.

## אילן יוחסין

## לקריאה נוספת
* קובץ ניצני ארץ כרך יח', עמ' 177 בהקדמה למאמרו 'בעניין עונש מאסר על ביזיון בית הדין'

## הערות שוליים

קטגוריה:דייני בתי הדין הרבניים
קטגוריה:דייני בית הדין הרבני הגדול
קטגוריה:בוגרי ישיבת מרכז הרב
קטגוריה:בוגרי ישיבת חברון כנסת ישראל
קטגוריה:משפחת לעוי-וייספיש-בהר"ן
קטגוריה:משפחת ריבלין
קטגוריה:משפחת כהנא שפירא
קטגוריה:אנשי היישוב ילידי הארץ
קטגוריה:ירושלים: רבנים
קטגוריה:יהודים הקבורים בהר הזיתים: חלקת גליציה
קטגוריה:אבות בית הדין הרבני בירושלים
אליעזר שפירא
קטגוריה:ישראלים שנולדו ב-1929
קטגוריה:ישראלים שנפטרו ב-1988